钦定古今图书集成/历象汇编/庶征典/第098卷 > 晋
## 钦定古今图书集成/历象汇编/庶征典/第098卷 > 晋

### 武帝太康八年春三月震灾西阁

按《晋书武帝本纪》，“太康八年三月乙丑，临商观震。”
按《五行志》：“太康八年三月乙丑，震灾西阁楚王所止
坊及临商观窗。”

太康十年，崇圣含章殿火。

按《晋书武帝本纪》：“十年夏四月癸丑，崇圣殿灾。十一
月景辰，含章殿鞠室火。”　按《五行志》：“十年四月癸丑，
崇贤殿灾。”〈本纪作崇圣〉十月庚辰，含章鞠室修成堂前庑
景坊东屋、晖章殿南阁火。时有上书曰：“汉王氏五侯，
兄弟迭任，今杨氏三公并在大位，故天变屡见，窃为
陛下忧之。”由是杨珧求退。是时帝纳冯𬘘之间，废张
华之功，听杨骏之谗，离卫瓘之宠，此逐功臣之罚也。
明年，宫车晏驾。其后楚王承窃发之旨，戮害二公，身
亦不免，震灾其坊，又天意乎。

### 惠帝元康五年武库火

按《晋书惠帝本纪》，“元康五年十月，武库火，焚累代之
宝。”　按《五行志》，“元康五年闰月庚寅，武库火。张华疑
有乱，先命固守，然后救火，是以累代异宝。”王莽头，孔
子屐，汉高祖断白蛇剑，及二百万人器械一时荡尽。
是后愍怀见杀，杀太子之罚也。天戒若曰，夫设险击
柝，所以固其国，储积戎器，所以戒不虞。今冢嗣将倾，
社稷将泯，禁兵无所复施，皇旅又将谁卫？帝后不悟，
终丧四海，是其应也。张华、阎纂皆曰：“武库火而氐、羌
反，太子见废，则四海可知。”

元康八年，高原陵火。

按：《晋书惠帝本纪》，不载。　按《五行志》，“八年十月，高原
陵火。”是时贾后凶恣，贾谧擅朝，恶积罪稔，宜见诛绝。
天戒若曰，臣妾之不可者，虽亲贵莫比，犹宜忍而诛
之，如吾燔高原陵也。帝既毦弱，而张华又不纳裴𬱟、
刘卞之谋，故后遂与谧杀太子也。干宝以为“高原陵
火，太子废之应。”汉武帝世，高原便殿火，董仲舒对与
此占同。

### 永康元年皇后羊氏衣中有火

按《晋书惠帝本纪》，不载。　按《五行志》，“永康元年，帝纳
皇后羊氏。后将入宫，衣中忽有火，众咸怪之。永兴元
年，成都王遂废后，处之金墉城。是后还立，立而复废
者四，又诏赐死，荀藩表全之。虽未还在位，然忧逼折
辱，终古未闻。”此孽火之应。

### 永兴二年尚书省火

按《晋书惠帝本纪》，永兴二年秋七月甲午，尚书诸曹
火烧崇礼闼。　按《五行志》，“永兴二年七月甲午，尚书
诸曹火起，延崇礼闼及阁道。”夫百揆王化之本，王者
弃法律之应也。后清河王覃入嗣，不终于位，又杀太
子之罚也。

### 怀帝永嘉四年襄阳火

按《晋书怀帝本纪》，不载。　按《五行志》，“永嘉四年十一
月，襄阳火，烧死者三千馀人。”是时王如自号大将军司雍二州牧，众四五万，攻略郡县。此下陵上阳失其
节之应也。

### 元帝太兴 年武昌灾

按《晋书元帝本纪》，不载。　按《五行志》，太兴中，王敦镇
武昌。武昌灾，火起，兴众救之，救于此而发于彼，东西
南北数十处俱应，数日不绝。旧说所谓滥灾妄起，虽
兴师众，不能救之之谓也。干宝以为此臣而君行，亢
阳失节，是为王敦陵上有无君之心，故灾也。

### 明帝太宁元年京师饶安东光安陵火

按《晋书明帝本纪》，“太宁元年春正月癸巳，京师火。三
月景戌，饶安、东光、安陵三县灾，烧七千馀家，死者万
五千人。”　按《五行志》：太宁元年正月，京都火。是时王
敦威侮朝廷，多行无礼，内外臣下，咸怀怨毒。极阴生
阳也。

### 成帝咸和二年五月京师火

按《晋书。成帝本纪》。不载。　按《五行志》云云。

### 康帝建元元年七月庚申晋陵吴郡灾

按：《晋书康帝本纪》云云。

### 穆帝永和五年石虎太武殿灾

按《晋书穆帝本纪》，不载。　按《五行志》，“永和五年六月，
震灾石季龙太武殿及两庙端门，震灾，月馀乃灭，金
石皆尽。其后季龙死，大乱，遂灭亡。”

### 海西公太和 年会稽灾

按《晋书海西公本纪》，不载。　按《五行志》：“太和中，郄愔
为会稽太守。六月大旱灾，火烧数千家，延及山阴仓
米数百万斛，炎烟蔽天，不可扑灭。”此亦桓温强盛，将
废海西，极阴生阳之应也。

### 孝武帝宁康元年京师火

按《晋书孝武帝本纪》，不载。　按《五行志》，“宁康元年三
月，京师风火大起。是时桓温入朝，志在陵上。少主践
位，人怀忧恐。”此与太宁火事同。

宁康三年，神兽门灾。

按《晋书孝武帝本纪》：“三年十二月甲申，神兽门灾。”

### 太元十年国子学火

按《晋书孝武帝本纪》，不载。　按《五行志》，“太元十年正
月，国子学生因风放火，焚房百馀间。”是后考课不厉，
赏罚无章。盖有育才之名，而无收贤之实。此不哲之
罚先兆也。

太元十三年，延贤堂、螽斯堂、客馆、骠骑库灾。

按《晋书孝武帝本纪》，十三年十二月乙未，延贤堂灾，
景申《螽斯》，则百堂、客馆、骠骑库皆灾。　按《五行志》，“十
三年十二月乙未，延贤堂灾，是月景申《螽斯》，则百堂
及客馆、骠骑府库皆灾。”于时朝多弊政，衰陵日兆，不
哲之罚，皆有象类。主相不悟，终至乱亡。会稽王道子
宠幸尼及姏母，各树用亲戚，乃至出入宫掖，礼见人
主。天戒若曰，登延贤堂及客馆者，多非其人，故灾之
也。又孝武帝更不立皇后，宠幸微贱张夫人，夫人骄
妒，皇子不繁，乖螽斯则百之道，故灾其殿焉。《道子》复
赏赐不节，故府库被灾，斯亦其罚也。

太元十四年，宣阳门灾。

按《晋书孝武帝本纪》：“十四年七月甲寅，宣阳门四柱
灾。”

### 安帝隆安二年龙舟灾

按《晋书安帝本纪》，“隆安二年春三月，龙舟二灾。”　按
《五行志》，“隆安二年三月，龙舟二乘灾。”是水沴火也。其
后桓元篡位，帝乃播越。天戒若曰，王者流迁，不复御
龙舟，故灾之耳。

### 元兴元年尚书省火

按：《晋书安帝本纪》：“元兴元年八月庚子，尚书下舍灾。”

按：《五行志》：“元兴元年八月庚子，尚书下舍曹火时。”

桓元遥录《尚书》，故天火，示不复居也。

元兴三年，广州灾。

按《晋书安帝本纪》，不载。　按《五行志》：“三年，卢循攻略
广州，刺史吴隐之闭城固守。其十月壬戌夜火起，时
百姓避寇，盈满城内。隐之惧有应农贼者，但务严兵，不
先救火。由是府舍焚荡，烧死者万馀人，因遂散溃，悉
为贼擒。”

### 义熙四年秋七月丁酉尚书殿中吏部曹火

按《晋书。安帝本纪》。不载。　按《五行志》云云。

义熙九年，京都大火，烧数千家。

按《晋书。安帝本纪》。不载。　按《五行志》云云。

义熙十一年，京都火。

按：《晋书安帝本纪》，不载。　按《五行志》，“十一年，京都所
在大行火灾，吴界尢甚，火防甚峻，犹自不绝。王弘时
为吴郡，昼在厅事，见天上有一赤物下，状如信幡，遥
集路南人家屋上，火即大发。弘知天为之灾，故不罪
火主。”此帝室衰微之应也。

按《宋书臧焘传》，“‘‘焘参高祖中军军事，入补尚书度支
郎，改掌祠部，袭封高陵侯。时太庙䲭尾灾，焘谓著作
郎徐广曰：昔孔子在齐，闻鲁庙灾，曰必桓、僖也’。今征

首。古先哲王，莫不致肃恭之诚心，尽崇严乎祖考，然’”
后能流淳化于四海，通幽感于神明。固宜详废兴于
古典，循情礼以求中者也。《礼》，天子七庙，三昭三穆，与
太祖而七。自考庙以至祖考五庙，皆月祭之。远庙为
祧，有二祧，享尝乃止。去祧为坛，去坛为𫮃，有祷然后
祭之。此宗庙之次，亲疏之序也。郑元以为祧者文王、
武王之庙，王肃以为五世、六世之祖。寻去祧之言，则
祧非文武之庙矣。周之宗祖，何云去祧为坛乎？明远
庙为祧者，无服之祖也。又远庙则有享尝之礼，去祧
则有坛𫮃之殊，明世远者其义弥疏也。若祧是文武
之庙，宜同月祭于太祖。虽推后稷以配天，由功德之
所始，非尊崇之义每有差降也。又礼有以多贵者，故
《传》称“德厚者流光，德薄者流卑。”又云：“自上以下，降杀
以两礼也。”此则尊卑等级之典，上下殊异之文，而云
天子诸侯俱祭五庙，何哉？又王祭嫡殇，下及来孙，而
上祀之礼，不过高祖，推隆恩于下流，替诚敬于尊属，
亦非圣人制礼之意也。是以泰始建庙，从王氏议。以
《礼》，父为士，子为天子诸侯，祭以天子诸侯，其尸服以
士服。故上及征西，以备六世之数。宣皇虽为太祖，尚
在子系之位，至于敬祭之日，未申东向之礼，所谓子
虽齐圣，不先父食者矣。今京兆以上既迁，太祖始得
居正。议者以昭穆未足，欲屈太祖于卑坐。臣以为非
礼典之旨，所与太祖而七。自是昭穆既足，太祖在六
世之外，非为须满七庙，乃得居太祖也。议者又以四
府君神主，宜永同于殷祫。臣又以为不然。传所谓“毁
庙之主，陈乎太祖”，谓太祖以下先君之主也。故《白虎
通》云：“禘祫祭迁庙者，以其继君之体，持其统而不绝
也。”岂如四府君在太祖之前，非继统之主，无灵命之
瑞，非王业之基。昔以世近而及今，则情礼已远，而当
长飨殷祫，永虚太祖之位。求之《礼籍》，未见其可。昔永
和之初，大议斯礼。于时虞喜、范宣，并以渊儒硕学，咸
谓“四府君神主无缘永存于百世，或欲瘗之两阶，或
欲藏之石室，或欲为之改筑，虽所秉小异，而大归是
同。若宣皇既居群庙之上，而四主禘祫不已，则大晋
殷祭，长无太祖之位矣。”夫理贵有中，不必过厚，礼与
世迁，岂可“顺而不断。故臣子之情虽笃，而灵厉之谥
弥彰；追远之怀虽切，而迁毁之礼为用。岂不有心于
加厚？”顾礼制不可逾尔。石室则藏于庙北，改筑则未
知所处。虞主所以依神，神移则有瘗埋之礼。四主若
飨祀宜废，亦神之所不依也。准傍事例，宜同虞主之
瘗埋。然经典难详，群言纷错，非臣卑浅所能折中。时
学者多从焘议，竟未施行。